
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 850 

1 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Στεγαστική αποκατάσταση παλιννοστούντων ομο¬ 
γενών από χώρες της τέως Σοβιετικής Ένωσης, 
στις ζώνες Εγκατάστασης Α, Β, Γ και Δ της Ελ¬ 
ληνικής Επικράτειας. 1 

Υπαγωγή επένδυσης της εταιρείας Α & Π Α.Ε. ΞΕΝΟ- 
ΔΟΧΕΙΑΚΑΙ ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ στις δια¬ 
τάξεις του ν. 3299/2004. 2 

Υπαγωγή επένδυσης της εταιρείας «ΒΛΑΧΟΣ Α. - 
ΜΟΥΓΙΟΣ Β. Ο.Ε.» με δ.τ. «ΕΙΕΟΤΒΟΟΒΕΕΝ» στις 

διατάξεις του ν.3299/2004. 3 

Υπαγωγή επένδυσης της εταιρείας ΑΚΤΗ ΚΑΛΥΒΕΣ 
ΞΕΝΟΔΟΧΕΙΑΚΕΣ & ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ 

ΑΕ στις διατάξεις του ν.3299/2004. 4 

Επιβολή προστίμου για λαθρεμπορία λαχανικών 
στην νόμιμο εκπρόσωπο - εκκαθαριστή της «Δ. 

ΓΑΣΤΟΥΝΙΩΤΗΣ Α.Ε.» Γαστουνιώτη - Κακούρη Ελέ¬ 
νη . 5 

Ανάθεση έργου με μίσθωση από τον Οργανι¬ 
σμό Ασφάλισης Ελευθέρων Επαγγελματιών 

(Ο.Α.Ε.Ε.). 6 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 7 

Τροποποίηση της υπ’ αριθμ. Υ7α/32615 (ΦΕΚ 571 

Β/2004) υπουργικής απόφασης. 8 

Ρύθμιση θεμάτων οργάνωσης, στελέχωσης και λει¬ 
τουργίας του Γ ραφείου Χορηγιών του Υπουργεί¬ 
ου Πολιτισμού. 9 

Έγκριση συμβάσεων μίσθωσης έργου στην Ν.Α Θεσ¬ 
σαλονίκης. 10 

Έγκριση αιτήματος για σύναψη σύμβασης μίσθωσης 
έργου από την «ΑΝΑΠΤΥΞΙΑΚΗ ΕΥΒΟΙΑΣ Α.Ε.» με 

ένα (1) φυσικό πρόσωπο. 11 

Χορήγηση άδειας ίδρυσης και λειτουργίας ερασιτε¬ 
χνικής σχολής χορού» στην Νότα Ελένη του Ιω¬ 
άννη . 12 


ΑΠΟΦΑΣΕΙ Σ 

Αριθμ. οικ. 9605/07 (1) 

Στεγαστική αποκατάσταση παλιννοστούντων ομογε¬ 
νών από χώρες της τέως Σοβιετικής Ένωσης, στις 
ζώνες Εγκατάστασης Α, Β, Γ και Δ της Ελληνικής 
Επικράτειας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη τις κατωτέρω διατάξεις όπως ισχύ¬ 
ουν : 

1. Τα άρθρα 1 (παράγραφος 15), 2 (παράγραφος 1, εδά¬ 
φιο β), 3 (παράγραφοι 1,2 και 3), 4 και 13 (παράγραφος 1) 
του ν. 2790/2000 «Αποκατάσταση των παλιννοστούντων 
ομογενών από την τέως Σοβιετική Ένωση και άλλες 
διατάξεις» (Φ.Ε.Κ. 24/Α). 

2. Το άρθρο 76 (παράγραφοι 11 και 12) του ν. 2910/2001, 
«Είσοδος και παραμονή αλλοδαπών στην Ελληνική Επι¬ 
κράτεια. Κτήση της ελληνικής ιθαγένειας με πολιτογρά¬ 
φηση και άλλες διατάξεις» (Φ.Ε.Κ. 91/Α). 

3. Το ν. 128/1975, «Περί τροποποιήσεως και συμπλη- 
ρώσεως διατάξεων τινών αναφερομένων εις την λει¬ 
τουργία του χρηματοδοτικού συστήματος» (Φ.Ε.Κ. 178 
Α), όπως ισχύει σήμερα. 

4. Το ν. 1266/1982, «Περί οργάνων ασκήσεως της Νο¬ 
μισματικής, Πιστωτικής και Συναλλαγματικής Πολιτικής 
και άλλες διατάξεις» (Φ.Ε.Κ. 81/Α). 

5. Το ν. 2362/1995, «Περί δημοσίου λογιστικού ελέγχου των 
δαπανών του κράτους και άλλες διατάξεις» (Φ.Ε.Κ. 247/Α). 

6. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ/τος 63/2005 (ΦΕΚ 98 Α'). 

7. Το ν.3242/2004, «Ρυθμίσεις για την Οργάνωση και 
λειτουργία της Κυβέρνησης, τη διοικητική διαδικασία 
και τους Ο.Τ.Α.» (Φ.Ε.Κ. 102/Α). 

8. Το ν. 876/1979, «Περί τροποποιήσεως και συμπλη- 
ρώσεως διατάξεων αναφερομένων στην ανάπτυξη της 
κεφαλαιαγοράς» (Φ.Ε.Κ. 48/Α). 

9. Το υπ’ αριθμ. 118 του ν.2238/1994, «Περί κωδικοποί¬ 
ησης φορολογίας εισοδήματος». 

10. Το π.δ. 81/2002, «Περί συγχώνευσης των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Φ.Ε.Κ. 57/Α). 

11. Το άρθρο 10 (παράγραφος 1, περίπτωση β) του 
ν. 3091/2002, «Απλουστεύσεις και βελτιώσεις στη φορο¬ 
λογία εισοδήματος και κεφαλαίου και άλλες διατάξεις» 
(Φ.Ε.Κ. 330/Α). 

12. Το Τρίτο Κεφάλαιο του ν. 3072/2002, «Επιθεώρηση 
αρχών της εξωτερικής υπηρεσίας, εκπαίδευση και αξι¬ 
ολόγηση των υπαλλήλων του Υπουργείου Εξωτερικών 
και άλλες διατάξεις» (Φ.Ε.Κ. 294/Α). 

13. Την υπ’ αριθμ. 265/2004 απόφαση των Υπουργών Οι¬ 
κονομίας και Οικονομικών, Εσωτερικών, Δημόσιας Διοί¬ 
κησης και Αποκέντρωσης και Εξωτερικών, «Καθορισμός 
του τρόπου διοίκησης και διαχείρισης των ακινήτων του 
πρώην Εθνικού Ιδρύματος Υποδοχής Αποκατάστασης 
Αποδήμων και Παλιννοστούντων Ομογενών Ελλήνων 
(Ε.Ι.Υ.Α.Α.Π.Ο.Ε.), των όρων και των προϋποθέσεων πα¬ 
ραχώρησης των ακινήτων αυτών για την αποκατάστα¬ 
ση παλιννοστούντων ομογενών, καθώς και κάθε άλλου 
σχετικού θέματος ή διαδικασίας που αφορά στον τρόπο 
διοίκησης και διαχείρισης της περιουσίας ή στην παρα¬ 
χώρηση των ακινήτων του» (Φ.Ε.Κ. 68/Β). 

14. Το άρθρο 7 (παράγραφος 1) του ν. 3146/2003, «Ορ¬ 
γάνωση και άσκηση του εκλογικού δικαιώματος των 
ετεροδημοτών και άλλες διατάξεις» (Φ.Ε.Κ. 125/Α). 

15. Το άρθρο 26 «φορολογικές και άλλες ρυθμίσεις» 
του ν. 3156/2003, «Ομολογιακά δάνεια, τιτλοποίηση απαι¬ 
τήσεων και απαιτήσεων από ακίνητα και άλλες διατά¬ 
ξεις» (Φ.Ε.Κ. 157/Α). 

16. Την υπ’ αριθμ. ΔΙΔΚ/Φ.1/2/6139/2004 (Φ.Ε.Κ. 527/ 
Β/24.3.2004) Κοινή Απόφαση του Πρωθυπουργού και του 
Υπουργού Εσωτερικών Δημόσιας Διοίκησης για την ανά¬ 
θεσης αρμοδιοτήτων στους Υφυπουργούς ΕΣ.Δ.Δ. Α. 

17. Την υπ’ αριθμ. 37930/ΔΙΟΕ 1264 (Φ.Ε.Κ. 1432/ 
Β/14.10.2005) Κοινή Απόφαση του Πρωθυπουργού και 
του Υπουργού Οικονομίας και Οικονομικών, για τον κα¬ 
θορισμό αρμοδιοτήτων των Υφυπουργών Οικονομίας 
και Οικονομικών. 

18. Την υπ’ αριθμ. 2780/2004 απόφαση των Υπουργών 
Οικονομίας και Οικονομικών και Εσωτερικών, Δημόσιας 
Διοίκησης και Αποκέντρωσης, «Καθορισμός προϋπο¬ 
θέσεων και κριτηρίων για την προσωρινή στεγαστι- 
κή αποκατάσταση παλιννοστούντων ομογενών μέσω 
της επιδότησης ενοικίου στην ελεύθερη αγορά μέχρι 
31.12.2004» (Φ.Ε.Κ. 419/Β). 

19. Την υπ’ αριθμ. 14979/2004 απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Αιγαίου και Νησιωτικής 
Πολιτικής και του Υφυπουργού Εσωτερικών, Δημόσιας 
Διοίκησης και Αποκέντρωσης «Στεγαστική αποκατάστα¬ 
ση παλιννοστούντων ομογενών από χώρες της τέως 
Σοβιετικής'Ενωσης, στις ζώνες εγκατάστασης Α, Β, Γ και 
Δ της ελληνικής επικράτειας» (Φ.Ε.Κ. 1510/Β/7.10.2004), 
με την οποία η διάρκεια επιδότησης του ενοικίου πα- 
ρατάθηκε μέχρι 30.6.2005 (παρ. 6, αρθρ. 6). 


20. Την υπ’ αριθμ. 14552/5.8.2005 (Φ.Ε.Κ. 1111 Β) Κοινή 
Απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
Αιγαίου και Νησιωτικής Πολιτικής και των Υφυπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών, η οποία αφορά στην παρά¬ 
ταση της διάρκειας επιδότησης ενοικίου των κατοικιών 
των παλιννοστούντων ομογενών από χώρες της τέως 
Σοβιετικής'Ενωσης, μέχρι 31.12.2005. 

21. Την υπ’ αριθμ. 24201/2005 (Φ.Ε.Κ. 6/Β'/4.1.2006) Κοινή 
Απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
Αιγαίου και Νησιωτικής Πολιτικής και των Υφυπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών, η οποία αφορά στην παρά¬ 
ταση της διάρκειας επιδότησης ενοικίου των κατοικιών 
των παλιννοστούντων ομογενών από χώρες της τέως 
Σοβιετικής'Ενωσης, μέχρι 30.6.2006. 

22. Την υπ’ αριθμ. 16012/2006 (Φ.Ε.Κ. 1303/Β'/13.9.2006) 
Κοινή Απόφαση των Υπουργών Εσωτερικών, Δημόσι¬ 
ας Διοίκησης και Αποκέντρωσης, Οικονομίας και Οι¬ 
κονομικών και Αιγαίου και Νησιωτικής Πολιτικής και 
των Υφυπουργών Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, 
η οποία αφορά στην παράταση της διάρκειας επιδό¬ 
τησης ενοικίου των κατοικιών των παλιννοστούντων 
ομογενών από χώρες της τέως Σοβιετικής'Ενωσης, 
μέχρι 31.12.2006. 

23. Την ανάγκη για στεγαστική αποκατάσταση των 
παλιννοστούντων ομογενών από χώρες της τέως Σο- 
βιετικής'Ενωσης μέσω της παράτασης της προθεσμίας 
επιδότησης του ενοικίου των κατοικιών τους για ένα 
έτος, προκειμένου να προστατευθούν οικογένειες, που 
αδυνατούν προς το παρόν να αποκτήσουν δική τους 
στέγη, αλλά και να καλύψουν τη δαπάνη του ενοικίου 
με δικούς τους πόρους. 

24. Το ύψος της δαπάνης που βαρύνει το Πρόγραμμα 
Δημοσίων Επενδύσεων από τις διατάξεις της παρούσας 
απόφασης ανέρχεται σε 2.447.850 ευρώ περίπου για 
την αποπληρωμή ενοικίων κατοικιών παλιννοστούντων 
ομογενών μέχρι 31.12.2007, αποφασίζουμε : 

Τροποποιούμε την υπ’ αριθμ. 16012/2006 κοινή υπουρ¬ 
γική απόφαση (ΦΕΚ 1303/Β'/13.9.2006) ως εξής: 

Άρθρο 6 

Η διάρκεια της επιδότησης του ενοικίου των κατοικιών 
των ομογενών παρατείνεται μέχρι 31.12.2007 και αφορά 
σε όλες τις μισθωτικές συμβάσεις, που έχουν συναφθεί 
από τις Περιφέρειες της χώρας. 

Άρθρο 7 

Κάλυψη δαπάνης 

Από τις διατάξεις της απόφασης αυτής προκαλεί- 
ται δαπάνη, η οποία βαρύνει το Πρόγραμμα Δημοσίων 
Επενδύσεων (Π.Δ.Ε.) και η χρηματοδότηση της θα πραγ¬ 
ματοποιηθεί από τη ΣΑΕ 031 του Υπουργείου Οικονο¬ 
μίας και Οικονομικών για την Περιφέρεια Ανατολικής 
Μακεδονίας - Θράκης, μέχρι του ποσού των 2.300.000 
Ευρώ και από τις ΣΑΕΠ των υπολοίπων Περιφερειών 
της χώρας, μέχρι του ποσού των 40.000 ευρώ για την 
Περιφέρεια Κεντρικής Μακεδονίας, μέχρι του ποσού των 
96.000 Ευρώ για την Περιφέρεια Δυτικής Μακεδονίας, 
μέχρι του ποσού των 5.500 Ευρώ για την Περιφέρεια 

Αττικής και μέχρι του ποσού των 6.350 για την Περι¬ 
φέρεια Θεσσαλίας. Συνολική επιβάρυνση για το ΠΔΕ 
ύψους μέχρι 2.447.850 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΓΙΩΡΓΟΣ ΑΛΟΓΟΣΚΟΥΦΗΣ ΠΡ. ΠΑΥΛΟΠΟΥΛΟΣ 
-♦- 

( 2 ) 

Υπαγωγή επένδυσης της εταιρείας Α & Π Α.Ε. =ΕΝΟ- 
ΔΟΧΕΙΑΚΑΙ ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ στις διατά¬ 
ξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 33719/ΥΠΕ/4/00563/Ε/ν. 3299/04/ 
29.12.2006 απόφαση του Υπουργού και του Υφυπουρ¬ 
γού Οικονομίας και Οικονομικών, εγκρίνεται η υπα¬ 
γωγή στις διατάξεις του ν. 3299/2004 της εταιρείας 
Α & Π Α.Ε. ΞΕΝΟΔΟΧΕΙΑΚΑΙ & ΤΟΥΡΙΣΤΙΚΑΙ ΕΠΙΧΕΙΡΗ¬ 
ΣΕΙΣ για την ενίσχυση επένδυσης της με το κίνητρο 
της επιχορήγησης που αφορά στον εκσυγχρονισμό 
τμήματος ολοκληρωμένης μορφής του ξενοδοχείου 
ΑΚΤΗ ΚΟΛΥΜΠΙΩΝ, του Δήμου ΑΦΑΝΤΟΥ, της νήσου 
Ρόδου, του Νομού ΔΩΔΕΚΑΝΗΣΟΥ, συνολικής δαπά¬ 
νης τριών εκατομμυρίων πεντακοσίων σαράντα οκτώ 
χιλιάδων (3.548.000) ευρώ με ποσοστό επιχορήγησης 
(50%) δηλαδή ποσό επιχορήγησης ενός εκατομμυ¬ 
ρίου επτακοσίων εβδομήντα τεσσάρων χιλιάδων 
(1.774.000) ευρώ. 

Με την επένδυση θα δημιουργηθούν 6 θέσεις απα¬ 
σχόλησης η 5 ΕΜΕ. 

Ημερομηνία γνωμοδότησης της επιτροπής 29.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΙΩΡΓΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(3) 

Υπαγωγή επένδυσης της εταιρείας «ΒΛΑΧΟΣ Α. - ΜΟΥ- 
ΓΙΟΣ Β. Ο.Ε.» με δ.τ. «ΕΙΕΟΤΒΟΟΒΕΕΝ» στις διατά¬ 
ξεις του ν.3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 34958/ΥΠΕ/4/00589/Ν.3299/Ε από¬ 
φαση του Υπουργού και του Υφυπουργού Οικονομίας 
και Οικονομικών, εγκρίνεται η υπαγωγή στις διατά¬ 
ξεις του ν.3299/2004 της επιχείρησης «ΒΛΑΧΟΣ Α. 
- ΜΟΥΓΙΟΣ Β. Ο.Ε.» με δ.τ. «ΕΙΕΟΤΒΟΟΒΕΕΝ» για την 
ενίσχυση επενδυτικού σχεδίου της, με το κίνητρο 
της επιχορήγησης που αναφέρεται στην «Παραγωγή 
Ηλεκτρικής Ενέργειας από Ανανεώσιμες Πηγές Ενέρ¬ 
γειας (Α.Π.Ε) στη Θέση Ελιά, στο Δημοτικό Διαμέρι¬ 
σμα Δάφνης του Δήμου Αχινού του Νομού Σερρών 
συνολικής δαπάνης ενός εκατομμυρίου τριακοσίων 


ενενήντα πέντε χιλιάδων και διακοσίων ογδόντα δύο 
(1.395.282)€, με ποσοστό 50 % - ήτοι ποσό - εξακοσί- 
ων ενενήντα επτά χιλιάδων και εξακοσίων σαράντα 
ενός € (697.641€). 

Με την επένδυση δεν θα δημιουργηθούν νέες θέσεις 
εργασίας. 

Ημερομηνία γνωμοδότησης της Επιτροπής 
22.2.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΙΩΡΓΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(4) 

Υπαγωγή επένδυσης της εταιρείας ΑΚΤΗ ΚΑΛΥΒΕΣ 
ΞΕΝΟΔΟΧΕΙΑΚΕΣ & ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΑΕ 
στις διατάξεις του ν.3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 20501/ΥΠΕ/4/00616/Ε/ν. 3299/04/ 
10.5.2007 απόφαση του Υπουργού και του Υφυπουργού 
Οικονομίας και Οικονομικών, εγκρίνεται η υπαγωγή στις 
διατάξεις του ν. 3299/2004 επένδυσης της εταιρείας 
ΑΚΤΗ ΚΑΛΥΒΕΣ ΞΕΝΟΔΟΧΕΙΑΚΕΣ & ΤΟΥΡΙΣΤΙΚΕΣ ΕΠΙ¬ 
ΧΕΙΡΗΣΕΙΣ ΑΕ για την ενίσχυση επένδυσης της με το 
κίνητρο της επιχορήγησης, που αφορά στην ίδρυση 
ξενοδοχειακής μονάδος 5* στην περιοχή ΚΑΛΥΒΕΣ 
ΑΠΟΚΟΡΩΝΟΥ ΤΟΥ ΔΗΜΟΥ ΑΡΜΕΝΩΝ ΤΟΥ ΝΟΜΟΥ 
ΧΑΝΙΩΝ, συνολικής δαπάνης εννέα εκατομμυρίων τρι- 
ακοσίων είκοσι πέντε χιλιάδων ευρώ (9.325.000) με πο¬ 
σοστό επιχορήγησης τριάντα πέντε τοις εκατό (35%) 
δηλαδή ποσό επιχορήγησης τριών εκατομμυρίων δι- 
ακοσίων εξήντα τριών χιλιάδων επτακοσίων πενήντα 
(3.263.750) Ευρώ. 

Με την επένδυση θα δημιουργηθούν 18 νέες θέσεις 
απασχόλησης 10,5 ΕΜΕ. 

Ημερομηνία γνωμοδότησης της Επιτροπής: 1.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΙΩΡΓΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(5) 

Επιβολή προστίμου για λαθρεμπορία λαχανικών στην 
νόμιμο εκπρόσωπο - εκκαθαριστή της «Δ. ΓΑΣΤΟΥ- 
ΝΙΩΤΗΣ Α.Ε.» Γαστουνιώτη - Κακούρη Ελένη. 

Ο ΔΙΕΥΘΥΝΤΗΣ ΤΟΥ ΤΕΛΩΝΕΙΟΥ ΕΛΕΥΣΙΝΑΣ 

Με την υπ’ αριθμ. 191/Α/4.10.2004 καταλογιστική πράξη 
του Τελωνείου Ελευσίνας επεβλήθη πολλαπλό τέλος 
ποσού € 6.713,40 στην νόμιμο εκπρόσωπο - εκκαθαριστή 
της «Δ. ΓΑΣΤΟΥΝΙΩΤΗΣ Α.Ε.» Γαστουνιώτη-Κακούρη Ελέ¬ 
νη του Κωνσταντίνου ΑΦΜ: 073164380 Α.Δ.Τ.: Α 169278, 
αγνώστου διαμονής για διαπιστωθείσα από υπαλλήλους 
μας λαθρεμπορία λαχανικών. 

Ο Διευθυντής 

ΧΑΡΑΛΑΜΠΟΣ ΑΓΓΕΛΑΚΟΠΟΥΛΟΣ 




13972 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.10035/11165/1775 (6) 

Ανάθεση έργου με μίσθωση από τον Οργανισμό 
Ασφάλισης Ελευθέρων Επαγγελματιών (Ο.Α.Ε.Ε.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν.2190/1994 
και άλλες διατάξεις» (ΦΕΚ Α' 206). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ.63/2005 (ΦΕΚ 
Α' 98). 

3. Την υπ’ αριθμ. ΔΙΠΠ/Φ.ΕΓΚΡ.7/166/2401/18.4.2007 
απόφαση της Επιτροπής του άρθρου 2 παρ. 1 της ΠΥΣ 
33/2006. 

4. Την υπ’ αριθμ. 56/8.1.2007 γνωμοδότηση του Νομικού 
Συμβούλου του Ο.Α.Ε.Ε. ότι πρόκειται για γνήσιες συμ¬ 
βάσεις έργου που δεν υποκρύπτουν σχέση εξαρτημένης 
εργασίας. 

5. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ Β' 527) 
απόφαση του Πρωθυπουργού και του ΥΠΕΣΔΔΑ «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης» όπως τροπο¬ 
ποιήθηκε με την υπ’ αριθμ. 17398/13.9.2005 (ΦΕΚ Β' 1284) 
όμοια απόφαση, αποφασίζουμε : 

Καθορίζεται ο αριθμός των προσώπων, με τα οποία 
μπορεί ο Οργανισμός Ασφάλισης Ελευθέρων Επαγγελ- 
ματιών (Ο.Α.Ε.Ε.) να συνάψει σύμβαση μίσθωσης έργου, 
σε εκατόν πενήντα (150) άτομα διαφόρων κατηγοριών, 
για χρονικό διάστημα ενός (1) έτους, για τις ανάγκες της 
Κεντρικής και των Περιφερειακών Υπηρεσιών του. 

Τα άτομα αυτά θα κατανέμονται ως εξής: 

α) 125 άτομα στο Ν. Αττικής, εκ των οποίων 58 άτομα 
κατηγορίας ΠΕ, 45 άτομα κατηγορίας ΤΕ και 22 άτομα 
κατηγορίας ΔΕ. 

β) 15 άτομα στη Δ/νση Κομοτηνής, εκ των οποίων 8 
άτομα κατηγορίας ΠΕ και 7 άτομα κατηγορίας ΔΕ. 

γ) 5 άτομα στη Δ/νση Πελοποννήσου (Τρίπολη), εκ 
των οποίων 3 άτομα κατηγορίας ΠΕ και 2 άτομα κα¬ 
τηγορίας ΔΕ. 

δ) 5 άτομα στη Δ/νση Στερεός Ελλάδας (Λαμία), εκ 
των οποίων 3 άτομα κατηγορίας ΠΕ και 2 άτομα κα¬ 
τηγορίας ΔΕ. 

Έργο των ανωτέρω θα είναι η εκκαθάριση των αρ¬ 
χείων των τριών καταργηθέντων Ταμείων (ΤΕΒΕ - ΤΑΕ 
- ΤΣΑ), η παρακολούθηση φορολογικών καταλόγων, το 
κλείσιμο βιβλίων λογιστηρίων, οι εγγραφές των Δελτί¬ 
ων Είσπραξης Εισφορών και οι μεταβολές, η συμφωνία 
και το κλείσιμο των ενσήμων, ο έλεγχος ασφαλιστικών 
φακέλων, η τακτοποίηση γραμματίων είσπραξης παρελ¬ 
θόντων ετών του ΤΣΑ καθώς και η περαίωση εργασιών 
σχετικών με τη μηχανογράφηση. 

Η εν λόγω ανάθεση έργου κρίνεται αναγκαία λόγω των 
αυξημένων αναγκών που δημιουργούνται από 1.1.2007 
ημερομηνία λειτουργίας του ΟΑΕΕ και ενοποίησης των 
ΤΕΒΕ - ΤΑΕ - ΤΣΑ που καθιστούν επιτακτική την περά- 
τωση των επιπλέον ως άνω εργασιών. 

Οι ανωτέρω θα πρέπει να έχουν: 

- της κατηγορίας ΠΕ, πτυχίο ανώτερου εκπαιδευτικού 


ιδρύματος της ημεδαπής ή ισοτίμου σχολής της αλλο¬ 
δαπής που να αναγνωρίζεται από το ελληνικό κράτος, 

- της κατηγορίας ΤΕ, πτυχίο τεχνολογικού επαγγελματι¬ 
κού ιδρύματος της ημεδαπής ή ισοτίμου σχολής της αλλο¬ 
δαπής που να αναγνωρίζεται από το ελληνικό κράτος, 

- της κατηγορίας ΔΕ, απολυτήριο λυκείου γενικής 
κατεύθυνσης ή ενιαίου πολυκλαδικού λυκείου ή τεχνι¬ 
κού ή επαγγελματικού λυκείου ή εξατάξιου γυμνασίου 
ή άλλο ισότιμο και αντίστοιχο τίτλο σχολικής μονάδας 
της ημεδαπής ή αλλοδαπής (αναγνωρισμένου από το 
ελληνικό κράτος) με γενικό βαθμό πρόσβασης τουλά¬ 
χιστον δεκαπέντε (15). 

Η συνολική δαπάνη που θα προκληθεί από την προ- 
αναφερόμενη ανάθεση έργου ανέρχεται στο ποσό των 
3.013.200,00 €, εκ των οποίων 21.600,00 € για κάθε άτομο 
κατηγορίας ΠΕ, 19.200,00 € για κάθε άτομο κατηγορίας 
ΤΕ και 18.000,00 € για κάθε άτομο κατηγορίας ΔΕ και 
θα βαρύνει τους προϋπολογισμούς του Οργανισμού των 
ετών 2007 και 2008 με τα στοιχεία ΚΑ 0212. 

Το προς ανάθεση έργο δεν πρέπει να ανάγεται στα 
συνήθη καθήκοντα των υπαλλήλων του Ο.Α.Ε.Ε. και η 
εκτέλεσή του θα παρακολουθείται από την Διοίκηση 
του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2007 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠΟΣΤ. ΑΝΔΡΕΟΥΛΑΚΟΣ ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Υ7α/Γ.Π./οικ 59690 (7) 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519 

4. Την υπ’ αριθμ. 984/23.4.2007 απόφαση της Εκτελε¬ 
στικής Επιτροπής του ΚΕΣΥ. 

5. Την υπ’ αριθμ. 30356/15.3.2006 (ΦΕΚ Β/311/2006) από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε : 

1. Κυρώνουμε την ανωτέρω υπ’ αριθμ. (4) σχετική γνω¬ 
μοδότηση της ΕΈ. του ΚΕΣΥ, με την οποία αναγνωρίζε¬ 
ται η ακόλουθη νοσοκομειακή μονάδα, ως κατάλληλη 
για άσκηση γιατρών στην αναφερόμενη ειδικότητα: 

ΓΕΝΙΚΟ ΝΟΣΟΚΟΜΕΙΟ ΣΠΑΡΤΗΣ 

1. Ακτινοδιαγνωστικό Τμήμα: Ασκηση των ιατρών για δύο 
(2) χρόνια στην ειδικότητα της Ακτινοδιαγνωστικής. 

2. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μα'ΐου 2007 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. Υ7α/ΓΠ/59184 (8) 

Τροποποίηση της υπ’ αριθμ. Υ7α/32615 (ΦΕΚ 571 Β/2004) 
υπουργικής απόφασης. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Την παρ. 3 του άρθρου 3 του π.δ. 228/2000 «Άδεια 
εκτέλεσης υπερηχογραφημάτων» (ΦΕΚ 197 Α'/2000). 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 
1 του ν.2194/1994. 

3. Την από 29.3.2006 γνωμοδότηση της Εκτελεστικής 
επιτροπής του ΚΕΣΥ. 

4. Την υπ’ αριθμ Υ7α/ΓΠ32615/2004 (ΦΕΚ 571Β/2004) 
όπως αυτή τροποποιήθηκε με τις υπ’ αριθμ. Υ7α/ΓΠ 
121749 (ΦΕΚ 1812 Β/2004) και Υ7α/125576 (ΦΕΚ 1620 Β 
/2006) αποφάσεις του Υφυπουργού Υγείας και Κοινω¬ 
νικής Αλληλεγγύης. 

5. Την υπ’ αριθμ. 30356/15.3.2006 (ΦΕΚ 311 Β’) κοινή από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης» Αθα¬ 
νάσιο Γιαννόπουλο και Γεώργιο Κωνσταντόπουλο». 

6. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε : 

Στην παράγραφο 1 προστίθεται εδάφιο δ ως ακο¬ 
λούθως: 

« δ) Από τις διατάξεις του εδαφίου α εξαιρείται το 
Δ' Παθολογικό Τμήμα του ΓΝΑ «Ο ΕΥΑΓΓΕΛΙΣΜΟΣ» το 
οποίο θα εκπαιδεύει μόνο δύο παθολόγους γιατρούς 
ανά εξάμηνο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2007 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθμ. ΥΠΠΟ/ΔΟΕΠΥ/ΓΟΠΥΝΣ/43359 (9) 

Ρύθμιση θεμάτων οργάνωσης, στελέχωσης και λειτουργίας 
του Γ ραφείου Χορηγιών του Υπουργείου Πολιτισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη : 

1. Τις διατάξεις : 

α. Του άρθρου 3, παρ. 3 του ν. 3525/2007 «Πολιτιστική 
Χορηγία» (ΦΕΚ Α' 16). 


β. Του π.δ. 191/2003 «Οργανισμός του Υπουργείου Πο¬ 
λιτισμού» (ΦΕΚ Α' 146). 

γ. Του άρθρου 90 της Κωδικοποίησης της νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Την ανάγκη ρύθμισης των θεμάτων που αφορούν 
στην οργάνωση, στελέχωση και λειτουργία του νεοσυ- 
σταθέντος Γ ραφείου Χορηγιών. 

3. Το γεγονός ότι από την παρούσα απόφαση, δεν 
προκαλείται δαπάνη, καθόσον το Γραφείο Χορηγιών 
θα στελεχωθεί με προσωπικό, το οποίο ήδη υπηρετεί 
στο Υπουργείο Πολιτισμού. 

4. Την υπ’ αριθ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β'1432), όπως 
τροποποιήθηκε με την υπ’ αριθμ. 5733/ΔΙΟΕ/179/13.2.2ΘΘ6 
(ΦΕΚ Β' 204), όμοια απόφαση, αποφασίζουμε : 

1. Το Γραφείο Χορηγιών λειτουργεί σε επίπεδο Τμή¬ 
ματος και έχει τις ακόλουθες αρμοδιότητες: 

α. Παρέχει πληροφορίες τόσο στις υπηρεσίες του Δη¬ 
μοσίου όσο και σε κάθε φυσικό ή νομικό πρόσωπο που 
επιθυμεί να γίνει χορηγός ή αποδέκτης της χορηγίας 
για το υφιστάμενο νομικό πλαίσιο, όπως διαμορφώθηκε 
με το ν. 3525/2007 «Πολιτιστική Χορηγία» (ΦΕΚ 16 Α'). 

β. Συντάσσει υποδείγματα συμβάσεων πολιτιστικής 
χορηγίας για την διευκόλυνση των ενδιαφερομένων και 
τα χορηγεί σε αυτούς. 

γ. Παρέχει, κατόπιν αιτήματος, εξειδικευμένη συνδρο¬ 
μή στις υπηρεσίες του Δημοσίου και στους εποπτευό¬ 
μενους από το Υπουργείο φορείς, ως δυνητικών απο¬ 
δεκτών χορηγίας, για τη διαμόρφωση ολοκληρωμένης 
πρότασης πολιτιστικής δραστηριότητας που μπορεί 
να τύχει χορηγίας και την προετοιμασία του σχετικού 
φακέλου, που θα υποβληθεί στους ενδιαφερομένους 
χορηγούς. 

δ. Συγκεντρώνει στοιχεία και προτάσεις από τις υπη¬ 
ρεσίες του Υπουργείου Πολιτισμού σχετικά με πολιτι¬ 
στικές τους δραστηριότητες που μπορούν να τύχουν 
χορηγίας, προετοιμάζει τους αντίστοιχους φακέλους 
και εισηγείται, δια του προϊσταμένου, επ’ αυτών στο 
Κεντρικό Αρχαιολογικό Συμβούλιο ή στο Κεντρικό Συμ¬ 
βούλιο Νεωτέρων Μνημείων, κατά λόγο αρμοδιότητας, 
προκειμένου, κατόπιν γνώμης των συλλογικών αυτών 
οργάνων και απόφασης του Υπουργού, να περιληφθούν 
στον ετήσιο ενδεικτικό κατάλογο των πολιτιστικών δρα¬ 
στηριοτήτων του Υπουργείου Πολιτισμού, που μπορούν 
να τύχουν χορηγίας. 

ε. Μετά την τήρηση της διαδικασίας που περιγράφεται 
στο προηγούμενο εδάφιο, προετοιμάζει τη σύνταξη του 
ετήσιου ενδεικτικού καταλόγου και τον αποστέλλει στον 
Υπουργό Πολιτισμού για την υπογραφή του. Στη συνέ¬ 
χεια, τον δημοσιοποιεί με κάθε πρόσφορο μέσο, όπως 
ανάρτησή του στα γραφεία της Κεντρικής Υπηρεσίας 
του Υπουργείου Πολιτισμού, καθώς και των υπηρεσιών 
που είναι αρμόδιες για τις περιλαμβανόμενες στον κα¬ 
τάλογο πολιτιστικές δραστηριότητες, ανάρτηση στην 
ιστοσελίδα του Υπουργείου Πολιτισμού, δημοσίευσή 
του σε εφημερίδες κ.λπ. 

στ. Παραλαμβάνει και πρωτοκολλεί τις προτάσεις που 
υποβάλλουν φυσικά ή νομικά πρόσωπα που ενδιαφέ- 
ρονται να προβούν σε χορηγία πολιτιστικής δραστηρι- 




13974 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ότητας του Υπουργείου Πολιτισμού. Ζητεί τις απόψεις 
των αρμοδίων, για τις πολιτιστικές αυτές δραστηριότη¬ 
τες υπηρεσιών του Υπουργείου και συντάσσει σχετική 
εισήγηση, που εισάγεται στο Κεντρικό Αρχαιολογικό 
Συμβούλιο ή στο Κεντρικό Συμβούλιο Νεωτέρων Μνη¬ 
μείων, κατά περίπτωση, για την έκδοση σχετικής γνωμο¬ 
δότησης προς τον Υπουργό, για την αποδοχή ή μη της 
πρότασης. Καθήκοντα εισηγητή στο Συμβούλιο εκτελεί 
ο Προϊστάμενος του Γραφείου Χορηγιών. 

ζ. Μεριμνά για τη σύνταξη, μετά την τήρηση της δι¬ 
αδικασίας του προηγούμενου εδαφίου, της σύμβασης 
πολιτιστικής χορηγίας και την υπογραφή της από τον 
Υπουργό Πολιτισμού και τον χορηγό, όταν πρόκειται για 
χορηγία πολιτιστικής δραστηριότητας που θα υλοποιη¬ 
θεί από υπηρεσίες του Υπουργείου Πολιτισμού. 

η. Παραλαμβάνει και πρωτοκολλεί τις υποβαλλόμε¬ 
νες σε αυτό συμβάσεις μεταξύ χορηγού και αποδέκτη 
της χορηγίας, όταν αποδέκτης της χορηγίας δεν είναι 
το Υπουργείο Πολιτισμού. Ελέγχει αν οι υποβαλλόμε¬ 
νες συμβάσεις εμπίπτουν στο πεδίο εφαρμογής του 
ν.3525/2007 περί Πολιτιστικής Χορηγίας και ειδικότερα 
την ιδιότητα του χορηγού και του αποδέκτη, αν δηλαδή 
αυτή ανταποκρίνεται στους αντίστοιχους ορισμούς του 
άρθρου 1 του νόμου, τη χορηγούμενη δραστηριότητα, 
αν εμπίπτει στην έννοια της πολιτιστικής δραστηριότη¬ 
τας της ως άνω διάταξης του νόμου, καθώς και ότι τα 
προβλεπόμενα στη σύμβαση χορηγίας αντισταθμίσματα 
συνάδουν προς τη φύση της πολιτιστικής χορηγίας. 

θ. Αποστέλλει την υποβληθείσα σε αυτό, κατά το 
ανωτέρω εδάφιο, σύμβαση μαζί με σχετική εισήγηση, 
εντός δεκαημέρου από της υποβολής, στον Υπουργό 
Πολιτισμού και επιμελείται για την έκδοση και την υπο¬ 
γραφή από τον Υπουργό της πράξης χαρακτηρισμού της 
σύμβασης ως σύμβασης πολιτιστικής χορηγίας. Ακριβές 
αντίγραφο της απόφασης αυτής δίδει στον χορηγό, 
προκειμένου να τύχει της προβλεπόμενης στο άρθρο 12 
του ν.3525/2007 έκπτωσης από το εισόδημά του. 

ι. Παρακολουθεί την υλοποίηση των πολιτιστικών δρα¬ 
στηριοτήτων και υποβάλλει εισήγηση στο Συμβούλιο 
Χορηγιών για την εκτέλεση των συμβάσεων χορηγίας 
που έχουν υποβληθεί σε αυτό και έχει κριθεί ότι απο¬ 
τελούν σύμβαση πολιτιστικής χορηγίας. 

ια. Συγκεντρώνει στοιχεία από τις συναφθείσες συμβά¬ 
σεις πολιτιστικής χορηγίας και εισηγείται βάσει αυτών 
στο Συμβούλιο Χορηγιών τη βράβευση και την απονομή 
τίτλων σε διακεκριμένες περιπτώσεις χορηγών. 

ιβ. Με βάση τα στοιχεία των συμβάσεων πολιτιστικής 
χορηγίας που έχουν συναφθεί και του έχουν υποβληθεί, 
συντάσσει ετήσιο κατάλογο συμβάσεων χορηγιών για 
τον προηγούμενο χρόνο τον οποίο και δημοσιεύει. 

ιγ. Τηρεί αρχείο όπου καταχωρούνται οι υποβληθείσες 
στο Γραφείο αυτό συμβάσεις χορηγίας, οι συμβάσεις 
χορηγίας που συνήφθησαν με αποδέκτη χορηγίας το 
Υπουργείο Πολιτισμού, οι διοικητικές πράξεις χαρα¬ 
κτηρισμού των υποβληθεισών συμβάσεων ως συμβά¬ 
σεων πολιτιστικής χορηγίας, των εισηγήσεων προς τον 
Υπουργό Πολιτισμού, το Κ.Α.Σ., το Κ.Σ.Ν.Μ. και το Συμ¬ 
βούλιο Χορηγιών, καθώς, και όλων των εγγράφων που 
εκδίδει το ίδιο ή υποβάλλονται σε αυτό. 

2. Του Γ ραφείου Χορηγιών προίσταται μόνιμος υπάλ¬ 
ληλος του Κλάδου ΠΕ Διοικητικού του Υπουργείου Πο¬ 
λιτισμού. 


3. Στο Γραφείο Χορηγιών διατίθενται, από το σύνο¬ 
λο των οργανικών θέσεων του Υπουργείου Πολιτισμού, 
δεκατέσσερις (14) θέσεις, οι οποίες κατανέμονται, κατά 
κλάδους, ως εξής: 

ΠΕ Διοικητικού: Τέσσερις (4) 

ΠΕ Αρχαιολόγων : Δύο (2) 

ΠΕ Μηχανικών, Ειδικότητας Αρχιτεκτόνων: Μία (1) 

ΠΕ Μηχανικών, Ειδικότητας Πολιτικών Μηχανικών: Μία 

( 1 ) 

ΔΕ Διοικητικών Γραμματέων: Πέντε (5) 

ΥΕ Επιμελητών, Ειδικότητας Κλητήρων: Μία (1) 

Η στελέχωση του Γραφείου γίνεται με προσωπικό 
των Κεντρικών, Περιφερειακών ή Ειδικών Περιφερειακών 
Υπηρεσιών ή των εποπτευόμενων από το Υπουργείο 
Πολιτισμού Νομικών Προσώπων Δημοσίου Δικαίου, το 
οποίο μετακινείται, μετατίθεται ή αποσπάται στο ανω¬ 
τέρω Γραφείο. 

4. Το Γ ραφείο Χορηγιών στεγάζεται σε χώρο της Κε¬ 
ντρικής Υπηρεσίας του Υπουργείου Πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Π. ΔΟΥΚΑΣ 

ΠΟΛΙΤΙΣΜΟΥ 

Γ. ΒΟΥΛΓΑΡΑΚΗΣ 
-♦- 

Αριθμ. 14821 (10) 

Έγκριση συμβάσεων μίσθωσης έργου στην 
Ν.Α Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις α) του άρθρου 6 του ν. 2527/1997 
«Τροποποίηση και συμπλήρωση του ν. 2190/1994 και τις 
διατάξεις (ΦΕΚ 206/Α/1997) β) του αρθρ. 6 παρ. 10 του 
ν. 2503/1997 «Διοίκηση-Οργάνωση και στελέχωση της 
Περιφέρειας, Ρύθμιση θεμάτων για την Τοπική Αυτοδι¬ 
οίκηση και τις διατάξεις (ΦΕΚ 107/Α/1997) και γ) τις δια¬ 
τάξεις του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α') 
αναφορικά με τον έλεγχο των δαπανών που προκαλούν 
οι κανονιστικές διοικητικές πράξεις. 

2. Την υπ’ αριθμ 33/27.12.2006 Π.Υ.Σ «Αναστολή διο¬ 
ρισμών και προσλήψεων στο Δημόσιο Τομέα», (ΦΕΚ 
208/Α72006). 

3. Την υπ’ αριθμ. 304/11.9.2006 απόφαση του Νομαρχι¬ 
ακού Συμβουλίου Θεσσαλονίκης για την σύναψη συμβά¬ 
σεων μίσθωσης έργου και την υπ’ αριθμ. 23327/4.9.2006 
γνωμοδότηση της Νομικής Υπηρεσίας της Νομαρχιακής 
Αυτοδιοίκησης Θεσσαλονίκης, από την οποία προκύπτει 
ότι πρόκειται για γνήσιες συμβάσεις μίσθωσης έργου 
που δεν υποκρύπτουν εξαρτημένη εργασία. 

4. Το υπ’ αριθμ. 44249/12.9.2006 έγγραφο μας που αφο¬ 
ρά την εισήγηση μας για την απασχόληση προσωπικού 
με σύμβαση μίσθωσης έργου στη Νομαρχιακή Αυτοδι¬ 
οίκηση Θεσσαλονίκης. 

5. Το υπ’ αριθμ. 19637/27.4.2007 έγγραφο του ΥΠΕΣΔΔΑ 
με το οποίο γνωστοποιείται ότι με την αριθμ. ΔΙΠΠ/ 

Φ.ΕΓΚΡ.1 /151/29525/29.3.2007 απόφαση της Επιτροπής 
του άρθρου 2 παρ. 1 της υπ’ αριθμ. 33/2006 ΠΥΣ εγκρί- 
θηκε η σύναψη συμβάσεων μίσθωσης έργου από τη Ν.Α. 
Θεσσαλονίκης με τριάντα (30) άτομα, Δευτεροβάθμιας 
Εκπαίδευσης με γνώσεις χειρισμού Η/Υ, για χρονικό δι¬ 
άστημα ενός (1) έτους σύμφωνα με τις διατάξεις του 
άρθρου 6 του ν. 2527/1997, αποφασίζουμε : 

Καθορίζουμε τον αριθμό των ατόμων που είναι απα¬ 
ραίτητο να ασχοληθεί με μίσθωση έργου για ένα έτος 
στην Νομαρχιακή Αυτ/ση Θεσσαλονίκης, σύμφωνα με 
τις διατάξεις του άρθρου 681 κ.ε. του Αστικού Κώδικα 
ως εξής: 

Α) Δέκα (10) άτομα Δευτεροβάθμιας Εκπαίδευσης με 
γνώσεις χειρισμού Η/Υ στη Δ/νση Προστασίας Περι¬ 
βάλλοντος με αντικείμενο έργου την επεξεργασία των 
στοιχείων που προκύπτουν από τους δειγματοληπτικούς 
ελέγχους και την ηλεκτρονική καταχώρηση αυτών σε 
βάση δεδομένων, και 

Β) Είκοσι (20) άτομα Δευτεροβάθμιας Εκπαίδευσης 
με γνώσεις χειρισμού Η/Υ στα Αγροτικά Κτηνιατρεία 
της Διεύθυνσης Κτηνιατρικής, με αντικείμενο έργου, 
μεταξύ των άλλων, την καταγραφή σε ηλεκτρονική 
μορφή-διαχείριση βάσης δεδομένων για την έκδοση 
πιστοποιητικών διακίνησης των ζώων. 

Χρονικό διάστημα εκτέλεσης του έργου ορίζεται το 
ένα έτος. Τόπος εκτέλεσης του ανωτέρω έργου θα είναι 
η Δ/νση Προστασίας Περιβάλλοντος και τα Αγροτικά 
Κτηνιατρεία της Δ/νσης Κτηνιατρικής Θεσσαλονίκης 
αντίστοιχα. 

Η εκτέλεση του έργου θα παρακολουθείται από τον 
Νομάρχη. 

Το συγκεκριμένο έργο δεν ανάγεται στον κύκλο των 
συνήθων καθηκόντων των υπαλλήλων της Νομαρχίας. 

Σύμφωνα με το υπ’ αριθμ. 23328/4.9.2006 έγγραφο της 
Δ/νσης Οικονομικών Υπηρεσιών της Ν.Α. Θεσσαλονίκης 
στον προϋπολογισμό της Ν.Α. Θεσσαλονίκης οικ. έτους 
2006 και συγκεκριμένα στον ειδ. Φορέα 072α και ΚΑΕ 
0871 β έχει προβλεφθεί η απαιτούμενη πίστωση ύψους 
405.000,00 € (30X13.500,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Μάίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 6483 (11) 

Έγκριση αιτήματος για σύναψη σύμβασης μίσθωσης έρ¬ 
γου από την «ΑΝΑΠΤΥΞΙΑΚΗ ΕΥΒΟΙΑΣ Α.Ε.» με ένα 
(1) φυσικό πρόσωπο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 1 παρ. 3 και 6 του 
ν. 2527/1997 «Τροποποίηση και συμπλήρωση διατάξεων 
του ν. 2190/1994 και άλλες διατάξεις» (ΦΕΚ 206/6.1.1997/ 
τ.Α') όπως τροποποιήθηκε μεταγενέστερα. 

2. Τις συν/νες δ/ξεις των παρ. 3 του άρθρου 2 της 
Π.Υ.Σ 33/2006. 

3. Το υπ’ αριθμ. οικ. 14196/4.4.2003 έγγραφο ΥΠΕΣΔΔΑ, 
σχετικά με τις προσλήψεις προσωπικού από τις επιχει¬ 
ρήσεις των ΟΤΑ. 


4. Το υπ’ αριθμ. 81.2/22.3.2007 πρακτικό του Διοικητικού 
Συμβουλίου της ΑΝΑΠΤΥΞΙΑΚΗΣ ΕΥΒΟΙΑΣ Α.Ε. σχετικά 
με τη σύναψη σύμβασης έργου με ένα (1) φυσικό πρό¬ 
σωπο (θέμα 2°). 

5. Τ ον Εσωτερικό κανονισμό της Ανώνυμης εταιρείας 
(Επιχείρησης). 

6. Το γεγονός ότι δεν υπάρχει, το αιτούμενο από την 
«ΑΝΑΠΤΥΞΙΑΚΗ ΕΥΒΟΙΑΣ ΑΕ» προσωπικό και είναι άμεση 
ανάγκη, σύναψης σύμβασης μίσθωσης έργου με ένα (1) 
φυσικό πρόσωπο κλάδου ΠΕ, με μεγάλη εμπειρία στην 
υποβολή προτάσεων στα Κοινοτικά Πλαίσια Στήριξης, 
για τη στήριξη του Γ ενικού Διευθυντή της εταιρίας για 
την εξειδίκευση, προετοιμασία και υποβολή εισηγήσε¬ 
ων και προτάσεων προς τον Πρόεδρο και το Δ.Σ. της 
εταιρίας για την προετοιμασία της Δ'’ Προγραμματικής 
Περιόδου 2007-2013. 

7. Την από 19.4.2007 βεβαίωση της Νομικής Συμβούλου 
της Ν.Α. Εύβοιας. 

8. Την υπ’ αριθμ. 2209/19.4.2007 βεβαίωση της Οικο¬ 
νομικής Υπηρεσίας της «ΑΝΑΠΤΥΞΙΑΚΗΣ ΕΥΒΟΙΑΣ Α.Ε.», 
αποφασίζουμε : 

Εγκρίνουμε την σύναψη σύμβασης μίσθωσης έργου 
της «ΑΝΑΠΤΥΞΙΑΚΗ ΕΥΒΟΙΑΣ Α.Ε.» με ένα (1) φυσικό 
πρόσωπο - σύμβουλο Πανεπιστημιακής εκπαίδευσης, με 
μεγάλη εμπειρία στην υποβολή προτάσεων στα Κοινοτι¬ 
κά Πλαίσια Στήριξης, το οποίο θα αναλάβει τη στήριξη 
του Γ ενικού Διευθυντή της εταιρείας και ειδικότερα την 
προετοιμασία, υποβολή προτάσεων για τις ανάγκες που 
απορρέουν από την προετοιμασία της Δ' προγραμμα¬ 
τικής Περιόδου 2007-2013. 

Η χρονική διάρκεια της σύμβασης είναι εννέα (9) μή¬ 
νες και με συνολική αμοιβή για το φυσικό πρόσωπο 
11.250 Ευρώ πλέον Φ.Π.Α, η οποία θα αρχίζει από την 
υπογραφή της παρούσας απόφασης. Το κόστος της 
ανωτέρω συμβάσεως μίσθωσης έργου θα καλυφθεί από 
την επιχείρηση. 

Τόπος εκτέλεσης του ανωτέρω έργου ορίζεται ο Νο¬ 
μός Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Μάίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. οικ. 1896 (12) 

Χορήγηση άδειας ίδρυσης και λειτουργίας ερασιτεχνι¬ 
κής σχολής χορού» στην Νότα Ελένη του Ιωάννη. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη : 

1. Τ ις διατάξεις: 

α)του π.δ/τος 30/1996 «Κώδικας Νομαρχιακής Αυτ/ 
σης» 

β) του π.δ/τος 347/1986 «Μεταβίβαση αρμοδιοτήτων 
στους Νομάρχες». 

γ) των άρθρων 6 και 28 του ν. 1158/1981 «περί οργανώ- 
σεως και Διοικήσεως σχολών ανωτέρας καλλιτεχνικής 
εκπαιδεύσεως». 

δ) του π.δ/τος 457/1983 «ίδρυση και λειτουργία ερα¬ 
σιτεχνικών σχολών χορού». 

2. Την υπ’ αριθμ. 2335/20.5.2003 απόφασή μας όπως 
τροποποιήθηκε με την υπ’ αριθμ. 3326/21.6.2005 όμοια με 

την οποία συγκροτήθηκε επιτροπή κτιριακού ελέγχου 
σχολών καλλιτεχνικής εκπαίδευσης, μουσικών εκπαι¬ 
δευτηρίων και ερασιτεχνικών σχολών χορού. 

3. Την από 24.11.2006 αίτηση της Νότα Ελένης του 
Ιωάννη με τα συνοδεύοντα αυτήν απαιτούμενα δικαιο- 
λογητικά για χορήγηση άδειας ίδρυσης και λειτουργίας 
ερασιτεχνικής σχολής χορού με την ονομασία «ΠΙΡΟΥ- 
ΕΤ», σε ισόγεια αίθουσα πενταόροφου κτιρίου, επί της 
οδού Διοικητηρίου και Μακεδονίας στο Δήμο Δράμας 
Ν. Δράμας. 

4. Το 2/2007 πρακτικό της επιτροπής που συγκροτή¬ 
θηκε με την ανωτέρω απόφαση μας και αφορά στην 
καταλληλότητα της αίθουσας στην οποία θα στεγαστεί 
η σχολή χορού, καθώς και στη δυναμικότητα της σχολής 
αυτής, αποφασίζουμε: 

Χορηγούμε στην Νότα Ελένη του Ιωάννη πτυχιούχο 
της «ΒΟΥΑΙ ΑΟΑϋΕΜΥ οΐ ϋΑΝΟΕ» του Λονδίνου, κάτοικο 
Δράμας Ν. Δράμας, άδεια ίδρυσης και λειτουργίας ερα¬ 
σιτεχνικής σχολής χορού με την επωνυμία «Πιρουέτ». 


Έδρα της σχολής ορίζεται ο Δήμος Δράμας Ν.Δράμας, 
Διοικητηρίου και Μακεδονίας. 

Η σχολή θα αρχίσει τη λειτουργία της κατά το τρέχων 
σχολικό έτος 2006-2007,όλα δε τα σχετικά με τα προσό¬ 
ντα των καθηγητών που θα προσληφθούν τα τμήματα 
που θα λειτουργήσουν ανάλογα με την ηλικία των εκ- 
παιδευομένων, ρυθμίζονται από το π.δ/γμα 457/1983. 

Τέλος κάθε τμήμα της σχολής θα εκπαιδεύει δέκα 
πέντε (15) μαθητές κατ’ ανώτατο όριο. 

Η παρούσα να τοιχοκολληθεί στον πίνακα ανακοι¬ 
νώσεων του Διοικητηρίου με μέριμνα του Τμήματος 
Γραμματείας της Νομαρχιακής Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 7 Μα'ίου 2007 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

